|  |
| --- |
| xxxx |
| v/xxxx |
| [postnummer og -stad] |

|  |  |  |  |  |
| --- | --- | --- | --- | --- |
| Dykkar referanse.: | Dykkar dato: | Vår referanse: | Vår saksbehandlar: | Vår dato: |
|  |  |   |  |  |

**De har fått tilsegn om tilskot til våningshus på Litlesætra i Stranda kommune**

Vi viser til søknaden dykkar om tilskot på 1 050 000 kroner til våningshuset på Litlesætra på Åkerneset, gnr. 96. bnr. 2.

**Vedtak**

Kultur- og folkehelseutvalet har vedtatt å gi dykk eit samla tilskot på 830 000 kroner.

Vi oppmodar dykk til å søke meir tilskot til prosjektet i 2018, slik at de kan gjennomføre det etter den planlagde framdrifta.

**Dette må de gjere vidare**

1. De må fylle ut og returnere det vedlagte akseptskjemaet seinast fire veker etter at de har fått dette brevet.
2. De må starte opp prosjektet i samsvar med vilkåra for tildeling på side 3 i dette brevet.
3. Når de har stadfesta at prosjektet har starta opp etter planen i søknaden, kan de be om å få utbetalt 75 % av tilskotet. Dersom prosjektet varer lenger enn ut 2017, kan de søke om å få overført tilskotet til 2018.
4. Resten av tilskotet får de utbetalt etter at prosjektet er gjennomført, og når de har sendt inn revidert sluttrekneskap og -rapport.

Vi ber om at de oppgir saksnummer 2016/22446 når de sender oss dokumentasjon. Bruk e-postadressa post@mrfylke.no.

**Vi kan trekke tilbake heile eller delar av tilskotet dersom**

* kostnadane for prosjektet blir lågare enn det de har søkt om
* de ikkje oppfyller vilkåra på side 3
* de bruker tilskotet til andre tiltak enn det det er øyremerkt til

De finn fullstendig informasjon om vilkåra for utbetaling, kor lenge tilsegna er gyldig, kontroll og klagerett på **side 3** i dette brevet og i vedlegget «Retningsliner og vilkår for tilskot frå statsbudsjettet kap. 1429, post 71-79». Vi ber om at de les desse nøye.

|  |  |  |
| --- | --- | --- |
| Med helsing |  |  |
|  |  |
| [Namn] |  |  | [Namn] |
| [stillingstittel] |  |  | [stillingstittel] |

*Brevet er elektronisk godkjent og signert.*

Vedlegg:

* akseptskjema
* retningsliner frå Riksantikvaren

Intern informasjon for fylkeskommunen:

* For utbetaling av 75 % av tilskotet: 622 500 kroner

Beløpet skal rekneskapsførast på budsjettpost 14701.50000.57.7503.1159 (fond 25150508, KG 23250563) og overførast bankkonto 4030.07.05709.

* For utbetaling av restbeløpet: 207 500 kroner

Beløpet skal rekneskapsførast på budsjettpost 14701.50000.57.7503.1159 (fond 25150508, KG 23250563) og overførast bankkonto 4030.07.05709.

* Tilskotet fordeler seg på
	+ 250 000 kroner frå statsbudsjettet 2017
	+ 386 000 kroner som er trekte tilbake frå forelda tilsegner
	+ 194 000 kroner frå oppsparte rentemidlar

Kopi til:

**Vilkår for tildeling av tilskot**

**Vilkår før oppstart**

De må kontakte Møre og Romsdal fylkeskommune for å avklare om det er nødvendig med eit oppstartsmøte eller ei synfaring saman med oss, og eventuelt ha gjennomført dette.

**Kor lenge er tilskotet gyldig?**

De må gjennomføre prosjektet innan 31. desember 2017. Dersom de ikkje blir ferdige i 2017, kan de søke om å overføre tilskotet til 2018. Søknadsfristen er 01. desember 2017.

**Kva skal tilskotet nyttast til?**

* Tilskotet skal dekke istandsetting av verneverdig bygning og skal ikkje nyttast til standardheving.
* Tilskotet er øyremerkt følgjande tiltak: istandsetting av våningshuset i samsvar med tiltaksrapporten og tiltaka i kostnadsoverslaget.

**Rapportering**

1. Delrapportering:
* De må stadfeste at prosjektet har starta opp, og levere en plan for gjennomføring som gjer konkret greie for tiltaka som blir utført, materialbruk og framdrifta i prosjektet.
1. Sluttrapportering:
* De må levere ein sluttrapport med tekst og bilete som syner at utført arbeid er i tråd med dei krava som fylkeskommunen har stilt.
	+ - De må levere revidert rekneskap. For tilskot over 300 000 kroner skal en autorisert revisor revidere rekneskapen.
1. Rapportering skal sendast til kulturavdelinga med post eller e-post: post@mrfylke.no. Merk rapportene med **Statsbudsjettet kap. 1429 post 79 for 2017, våningshus på Litlesætra, Stranda kommune, gnr. 96, bnr. 2.**

**Kontroll**

* Vi gjer merksam på at Riksantikvaren kan kontrollere at de bruker tilskotet i samsvar med vilkåra, jf. bevilgningsreglementet § 10. Riksrevisjonen har tilsvarande kontrolltilgjenge, jf. lov om riksrevisjonen § 12.
* I tillegg kan fylkeskulturavdelinga og fylkesrevisjonen føre kontroll med at de bruker midlane i samsvar med vilkåra.

**De har rett til å klage**

De kan klage på vedtaket om tilskot innan 3 veker frå de fekk dette brevet. De skal stille ein eventuell klage til Riksantikvaren, men de må sende klagen via Møre og Romsdal fylkeskommune v/kulturavdelinga.